Ir-Regolament tal-Kummissjoni (KE) Nru 710/2004
tas-16 ta'April 2004
li jidderoga mir-Regolament (KE) Nru 780/2003 rigward subkwota ta' tariffa għall-laħam tal-friża ta' l-annimali bovini koperta mill-kodiċi NM 0202 u prodotti koperti mill-kodiċi NM 02062991
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1254/1999 tas-17 ta' Mejju 1999 dwar l-organizzazzjoni komuni tas-suq tal-laħam taċ-ċanga u l-vitella [1],u b'mod partikolari l-Artikolu 32(1) tiegħu,
Billi:
(1) Ir-Regolament tal-Kummissjoni (KE) Nru 780/2003 [2] miftuħ u previst għall-amministrazzjoni ta' subkwota tat-tariffa II għal 34450 tunnellata metrika ta' ċertu laħam tal-friża ta' annimali bovini, bin-numru ta' l-ordni 09.4003, għall-perjodu mill-1 ta' Lulju 2003 sat-30 ta' Ġunju 2004, diviżi f'żewġ perjodi ta' sitt xhur.
(2) Biex l-operaturi stabbiliti fir-Repubblika Ċeka, l-Estonja, Ċipru, il-Latvja, il-Litwanja, l-Ungerija, Malta, il-Polonja, is-Slovenja u s-Slovakkja jitħallew jibbenefikaw mis-subkwota II mill-1 ta' Mejju 2004, il-kwantitajiet disponibbli għall-perjodu tas-subkwota li jiddekorri mill-1 ta' Jannar sat-30 ta' Ġunju 2004 ġew diviżi f'żewġ tranches fuq bażi pro rata temporis skond ir-Regolament tal-Kummissjoni (KE) Nru 2341/2003 [3]. Skond dak ir-Regolament, applikazzjonijiet għal-liċenza jistgħu jitressqu matul il-perjodu mill-5 sat 8 ta' Jannar 2004 u mit-3 sas-7 ta' Mejju 2004.
(3) Il-perjodu li jikkorrispondi mat-tieni tranche idum biss xahrejn. Il-kwantitajiet disponibbli għal dak il-perjodu huma wkoll relattivament żgħar. Biex isir l-aħjar użu mil-liċenzi ta' l-importazzjoni għall-prodotti tal-laħam taħt is-subkwota II għal dak il-perjodu, huwa approprjat li ssir deroga mill-ewwel subparagrafu ta'l-Artikolu 14(7) tar-Regolament (KE) Nru 780/2003 billi jingħata permess biex id-detenturi titolari tal-liċenzi ta' l-importazzjoni, mingħajr limitazzjoni kwantitattiva, jirrilaxxjaw laħam għaċ-ċirkolazzjoni ħielsa, li qabel kien maħżun taħt is-sistema ta' depost taħt id-dwana Komunitarja.
(4) Il-miżuri previsti minn dan ir-Regolament huma b'mod konformi ma' l-opinjoni tal-Kumitat tal-Ġestjoni tal-Laħam taċ-Ċanga u l-Vitella,
ADOTTAT DAN IR-REGOLAMENT:
Artikolu 1
Bħala deroga mill-ewwel subparagrafu ta'l-Artikolu 14(7) tar-Regolament (KE) Nru 780/2003, detenturi titolari ta' liċenzi ta' l-importazzjoni maħruġa wara l-1 ta' Mejju fil-qafas tar-Regolament (KE) Nru 2341/2003 jistgħu, fil-limitazzjoni kwantitattiva, jirrilaxxaw laħam għaċ-ċirkolazzjoni ħielsa li qabel kien maħżun taħt is-sistema ta' depost doganali Komunitarja.
Artikolu 2
Dan ir-Regolament ghandu jidhol fis-seħħ l-ghada li ssir il-pubblikazzjoni fil-Gurnal Uffiċjali ta' l-Unjoni Ewropea.
Dan għandu jgħodd mill-1 ta' Mejju 2004.
Dan ir-Regolament għandu jorbot fl-intier tiegħu tiegħu u japplika direttament fl-Istati Membri kollha.
Magħmul fi Brussel, fis-16 ta' April 2004.